**ΑΠΟΣΠΑΣΜΑ**

**Από το πρακτικό της με αριθμό 03/2021**

 **ΤΑΚΤΙΚΗΣ ΔΙΑ ΠΕΡΙΦΟΡΑΣ ΣΥΝΕΔΡΙΑΣΗΣ**

 **της Κοινότητας Λιβαδειάς**

**Αριθμός Απόφασης 04/2021**

**ΘΕΜΑ : «Γνωμοδότηση επί της υπ΄ αριθμ. 12/2021 Τεχνικής Μελέτης**

**“ Συντήρηση & επισκευή σχολικών κτιρίων και αύλειων χώρων Δήμου Λεβαδέων”»**

Στην Λιβαδειά σήμερα 22α Μαρτίου 2021 ημέρα Δευτέρα και ώρα 15.00 συνήλθε σε τακτική δια περιφοράς συνεδρίαση η Κοινότητα Λιβαδειάς μετά την υπ΄αριθμ. 4369/18-03-2021 έγγραφη πρόσκληση της Προέδρου της κ. Μαρίας Σπ. Γκικοπούλου η οποία εκδόθηκε σύμφωνα με τις διατάξεις του άρθρου 77 του Ν.4555/2018 όπως τροποποιήθηκε από το άρθρο 184 του Ν.4635/2019 του άρθρου 10της από 11/3/2020 Πράξης Νομοθετικού Περιεχομένου (ΦΕΚ 55/ Α/11-3-2020) & της 18318/13-3-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών.

 Η Πρόεδρος της Κοινότητας Λιβαδειάς κήρυξε την έναρξη της δια περιφοράς συνεδρίασης αφού διαπιστώθηκε ότι υπάρχει νόμιμη απαρτία, επειδή σε σύνολο ένδεκα (11) μελών συμμετείχαν δέκα (10) μέλη , δηλαδή:

 **ΠΑΡΟΝΤΕΣ**  **ΑΠΟΝΤΕΣ**

1. Γκικοπούλου Μαρία 1. Σκάρλας Λάμπρος

2. Πάτρας Κων/νος ο οποίος δεν συμμετείχε αν και

3. Κατή Ιωάννα είχε νόμιμα προσκληθεί.

4. Λιναρδούτσος Νικόλαος

5. Ροζάνας Ηλίας

6. Ανδρίτσος Αγαμεμνονας

7. Πούλου-Βαγενά Κων/να

8. Καντά Ελένη

9. Αλογοσκούφης Χρήστος

10. Μπούκιος Ταξιάρχης

 Τα πρακτικά της συνεδρίασης τηρήθηκαν από την υπάλληλο Κων/να Τσιτσοπούλου-Ρήγα που έχει ορισθεί με σχετική απόφαση Δημάρχου.

…………………………………………………………………………………………………………………………………….

 Το 1ο θέμα της ημερήσιας διάταξης τίθεται ύστερα από το υπ’ αριθμ. πρωτ. 4179/16-03-2021 εγγράφου της Δ/νσης ΤΥΔΛ στο οποίο αναφέρονται:

*Οι παρεμβάσεις της εν λόγω μελέτης αφορούν συντηρήσεις - επισκευές σε σχολικές μονάδες του Καλλικρατικού Δήμου με προτεραιότητα στις ανάγκες έτσι όπως αυτές έχουν κατατεθεί εγγράφως στην Υπηρεσία μας από τους Διευθυντές των σχολικών μονάδων ( αλλά και από ίδια αντίληψη) με αρχές αναλογικότητας . Ενδεικτικά αναφέρονται οι παρεμβάσεις που θα γίνουν :*

***2Ο Λύκειο Λιβαδειάς:***

*Επισκευή υπαρχόντων τουαλετών (πλακάκια, χωρίσματα με γυψοσανίδες ανθυγρές , είδη υγιεινής, πόρτες, παράθυρα, κλπ). Ηλεκτρική και υδραυλική εγκατάσταση. Επισκευή υπαρχόντων γηπέδων μπάσκετ με ελαστοσυνθετικό δάπεδο και νέα ασφαλτική στρώση στο τμήμα του γηπέδου.*

***1Ο Λύκειο Λιβαδειάς:***

*Κατασκευή γηπέδου ποδοσφαίρου με συνθετικό χλοοτάπητα στο νότιο προαύλιο της σχολικής μονάδος και νέα ασφαλτική στρώση στο όλο το νότιο τμήμα.*

***ΕΠΑΛ -ΕΠΑΣ:***

*Διαχωρισμός αιθουσών (ενδεικτικές εργασίες :καθαιρέσεις ,κατασκευή διαχωριστικών τοίχων με γυψοσανίδα ,τοποθέτηση πλακιδίων , κουφώματα αλουμινίου με ενεργειακά τζάμια ,εσωτερικές πόρτες, ελαιοχρωματισμοί, ηλεκτρική εγκατάσταση εργασίες θέρμανσης) . Τοποθέτηση μικρών τμημάτων φθαρμένων μαρμάρων στο διάδρομο και γυάλισμα-καθάρισμα του υπόλοιπου μαρμάρινου διαδρόμου. Τοποθέτηση κιγκλιδωμάτων σε αύλειο χώρο και επισκευή μεταλλικής περίφραξης*

***ΕΣΠΕΡΙΝΟ ΕΠΑΛ (είσοδος από οδό Δελφών):***

*Επισκευή ενός W.C. και προθαλάμου στον Α΄ όροφο κτιρίου(καθαιρέσεις , τοποθέτηση πλακιδίων, πόρτες εσωτερικές, είδη υγιεινής, παράθυρα ανακλινόμενα με σίτες . Κατασκευή ενός πάγκου κουζίνας με ντουλάπι .Κατασκευή εσωτερικού διαχωριστικού πάνελ με υαλοστάσιο στα γραφεία των εκπαιδευτικών λόγω του μεγάλου ύψους προς αποφυγή απωλειών θέρμανσης .*

***1Ο Γυμνάσιο Λιβαδειάς –Εσπερινό Γυμνάσιο με Λ.Τ. Λιβαδειάς. :***

*Στη νεότερη πτέρυγα του σχολικού κτιρίου αντικατάσταση των παλαιών κουφωμάτων και μονών υαλοπινάκων στις ίδιες θέσεις με νέα ενεργειακά κουφώματα αλουμινίου και διπλούς υαλοπίνακες.*

*Επισκευή επιχρισμάτων και ελαιοχρωματισμοί στη δυτική όψη του κτιρίου επί της δημοτικής οδού Επισκόπου Πολυκάρπου με κατασκευή σκαλωσιάς.*

*Τοποθέτηση πλακιδίων –σοβατεπιά σε 4 αίθουσες διδασκαλίας προς αντικατάσταση φθαρμένων παλαιών μωσαϊκών δαπέδων. Αντικατάσταση του παλαιού υαλοστασίου πάνω από την είσοδο της παλαιότερης πτέρυγας του σχολικού κτιρίου με ενεργειακό υαλοστάσιο από προφίλ αλουμινίου χρώματος γκρι και διπλά τζάμια.*

*Επισκευή υπάρχοντος γηπέδου μπάσκετ με ελαστοσυνθετικό δάπεδο και νέα ασφαλτική στρώση στο τμήμα του γηπέδου*

***2Ο Γυμνάσιο Λιβαδειάς:***

*Επισκευή υπαρχόντων τουαλετών (πλακάκια, χωρίσματα με γυψοσανίδες ανθυγρές , είδη υγιεινής ,πόρτες, παράθυρα, κλπ). Ηλεκτρική και υδραυλική εγκατάσταση.*

*Κατασκευή γηπέδου ποδοσφαίρου με συνθετικό χλοοτάπητα και νέα ασφαλτική στρώση στο τμήμα του γηπέδου.*

*Στεγάνωση με εποξειδικά υλικά τύπου sport sol ,κατασκευή αντιολισθηρού δαπέδου και αντηλιακή προστασία των διαζωμάτων του αμφιθεάτρου για την αποφυγή υγρασίας επιδιόρθωση φθορών .*

***3Ο Γυμνάσιο Λιβαδειάς:***

*Αντικατάσταση των βορεινών παλαιών φθαρμένων από υγρασία ξύλινων κουφωμάτων και υαλοπινάκων με νέα ενεργειακά κουφώματα αλουμινίου ίδιου χρώματος και διπλούς υαλοπίνακες. Επισκευή υπάρχοντος γηπέδου μπάσκετ με ελαστοσυνθετικό δάπεδο και νέα ασφαλτική στρώση στο τμήμα του γηπέδου.*

*Επισκευή*

***Γυμνάσιο –ΛΤ Αγ. Γεωργίου:***

*Συντήρηση περιμετρικής μεταλλικής περίφραξης.*

*Επισκευή υπάρχοντος γηπέδου μπάσκετ με ελαστοσυνθετικό δάπεδο και νέα ασφαλτική στρώση στο τμήμα του γηπέδου.*

*Συντήρηση υδραυλικής εγκατάστασης.*

***Γυμνάσιο –ΛΤ Κυριακίου:***

*Επισκευή στέγης και μόνωση τμήματος δώματος.*

***Γυμνάσιο –ΛΤ Δαύλειας:***

*Επισκευή τμήματος στέγης*

***Ειδικό Γυμνάσιο Χαιρώνειας:***

*Τοποθέτηση συνθετικού χλοοτάπητα στον αύλειο χώρο .*

***1ο Δημοτικό Σχολείο Λιβαδειάς***

*Επισκευή υπαρχόντων τουαλετών ,ηλεκτρική και υδραυλική εγκατάσταση.*

*Ασφαλτόστρωση τμημάτων αύλειου χώρου.*

***2ο Δημοτικό Σχολείο Λιβαδειάς***

*Ασφαλτόστρωση τμημάτων αύλειου χώρου.*

*Στέγαστρο (μικρό )επί της πρόσοψης στην είσοδο του κτιρίου.*

***3ο Δημοτικό Σχολείο Λιβαδειάς***

*Επισκευή γηπέδου Μπάσκετ. Ασφαλτόστρωση τμημάτων αύλειου χώρου.*

***4ο Δημοτικό Σχολείο Λιβαδειάς***

*Τοποθέτηση υδρορροών στη στέγη για την απορροή όμβριων υδάτων.*

*Αντικατάσταση βινιλλικού δαπέδου στην αίθουσα πολλαπλών χρήσεων με πλακίδια.*

*Αντικατάσταση υαλοπινάκων .*

*Επιχωμάτωση τμήματος αύλειου χώρου για υψομετρική εξομάλυνση.*

*Επισκευή μεταλλικής περίφραξης- χρωματισμοί.*

*Θερμομόνωση –υγρομόνωση(επισκευή - επιστέγαση) επί πλακός σε βόρειο τμήμα του κτιρίου.*

*Στέγαστρα (μικρά )επί της πρόσοψης στην είσοδο του κτιρίου.*

***6ο Δημοτικό Σχολείο Λιβαδειάς***

*Ασφαλτόστρωση τμημάτων αύλειου χώρου*

***7ο Δημοτικό Σχολείο Λιβαδειάς.***

*Συντήρηση τμήματος αύλειου χώρου σχολείου που συνιστά στην υποδομή απορροής όμβριων υδάτων (τοποθέτηση σωλήνων ,σχάρες ) και τοποθέτηση ελαστικών πλακιδίων στον ίδιο χώρο Ασφαλτόστρωση τμημάτων αύλειου χώρου (προσβάσιμων από μηχανήματα).*

***8ο Δημοτικό Σχολείο Λιβαδειάς***

*Αντικατάσταση καυστήρων και κυκλοφορητών.*

***9ο Δημοτικό Σχολείο Λιβαδειάς***

*Ασφαλτόστρωση τμημάτων αύλειου χώρου και υποδομή απορροής όμβριων υδάτων (τοποθέτηση σωλήνων ,σχάρες ) για την αντιμετώπιση λιμναζόντων υδάτων .*

***10ο Δημοτικό Σχολείο Λιβαδειάς***

*Στέγαστρο (μικρό )επί της πρόσοψης στην είσοδο του κτιρίου.*

***Δημοτικό Σχολείο Κυριακίου***

*Εργασίες υποδομής αύλειου χώρου και ασφαλτόστρωση για τοποθέτηση ελαστοσυνθετικού δαπέδου στο γήπεδο μπάσκετ.*

*Επισκευή τουαλετών του 1ου ορόφου ,υδραυλική και ηλεκτρική εγκατάσταση.*

*Επισκευή στέγης.*

***Δημοτικό Σχολείο Χαιρώνειας***

*Εργασίες υποδομής αύλειου χώρου για την αντιμετώπιση υγρασίας στους εξωτερικούς τοίχους της αίθουσας εκδηλώσεων του σχολείου.*

*Διάστρωση πλακιδίων δαπέδου της αίθουσας εκδηλώσεων, χρωματισμοί και εργασίες συντήρησης οροφής της.*

***Δημοτικό Σχολείο Δαύλειας***

*Επισκευή στέγης στην ανατολική πλευρά του σχολείου.*

*Τοποθέτηση κιγκλιδωμάτων στην εξωτερική περίφραξη σχολείου.*

***Δημοτικό Σχολείο Αγ. Γεωργίου***

*Επισκευή στέγης ,υδρορροές και επισκευή επιχρισμάτων.*

***1ο Νηπιαγωγείο Λιβαδειάς:***

*Τοποθέτηση ελαστικών πλακιδίων σε τμήμα του αύλειου χώρου.*

*Τοποθέτηση μεταλλικών κιγκλιδωμάτων στα εξωτερικά παράθυρα.*

***2ο Νηπιαγωγείο Λιβαδειάς:***

*Επισκευή τουαλέτας στην αίθουσα των εκδηλώσεων.*

***3ο Νηπιαγωγείο Λιβαδειάς:***

*Επισκευή στέγης.*

***7ο Νηπιαγωγείο Λιβαδειάς:***

*Εργασίες υποδομής στον αύλειο χώρο για την αποκατάσταση καθίζησης και τοποθέτηση ελαστικών πλακιδίων. Επισκευή στέγης.*

***10ο Νηπιαγωγείο Λιβαδειάς:***

*Τοποθέτηση ελαστικών πλακιδίων σε τμήμα του αύλειου χώρου.*

***Νηπιαγωγείο Κυριακίου:***

*Επισκευή της στέγης του κτιρίου, υδρορροές και επισκευή εσωτερικών και εξωτερικών επιχρισμάτων*

*Η Τεχνική Υπηρεσία του Δήμου Λεβαδέων προέβη στην σύνταξη της υπ΄ αριθμό* ***12/2021*** *Τεχνικής μελέτης , προϋπολογισμού δαπάνης* ***1.354.300,00 € συμπεριλαμβανομένου του Φ.Π.Α*** *και η χρηματοδότηση προέρχεται από Υπουργείο Εσωτερικών( ΥΠ.ΕΣ. -ΕΥΔΕ) στα πλαίσια της υπ΄αριθμόν 18213/29.09.2020* ***ΑΤ10*** *Πρόσκλησης για την υποβολή προτάσεων στο νέο χρηματοδοτικό πρόγραμμα Ανάπτυξης και Αλληλεγγύης για την Τοπική Αυτοδιοίκηση «* ***Αντώνης Τρίτσης****».*

*Κατόπιν όλων των ανωτέρω και σε εφαρμογή των διατάξεων περί αρμοδιοτήτων του* ***Ν.3852/2010*** *«Νέα Αρχιτεκτονική της Αυτοδιοίκησης και της Αποκεντρωμένης Διοίκησης-* ***Πρόγραμμα Καλλικράτης****», παρακαλούμε όπως εισαχθεί το ανωτέρω θέμα στην προσεχή συνεδρίαση του Διοικητικού σας Συμβουλίου για την λήψη της σχετικής απόφασης της γνώμη σας επί του θέματος ,* ***το αργότερο έως την Δευτέρα 22 Μαρτίου ,*** *διότι ο Δήμος Λεβαδέων πρέπει να υποβάλλει σχετικό φάκελο αιτήματος .*

Η Δημοτική Κοινότητα αφού έλαβε υπόψη της:

* Το υπ΄αριθμ. πρωτ. 4179/16-03-2021 έγγραφο της Δ/νσης ΤΥΔΛ
* Την 12/2021 Μελέτης της Δ/νσης ΤΥΔΛ
* Τα άρθρο 84 του Ν. 4555/2018 .
* Το άρθρο 10 της από 11/3/2020 Πράξης Νομοθετικού Περιεχομένου (ΦΕΚ 55/ Α/11-3-2020)
* Την 18318/13-3-2020 (ΑΔΑ: 9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών.
* Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»
* Τους πίνακες ψηφοφορίας των συμμετεχόντων μελών στην δια περιφοράς συνεδρίαση

**ΑΠΟΦΑΣΙΖΕΙ ΟΜΟΦΩΝΑ**

**Εισηγείται** προς την Οικονομική Επιτροπή **υπέρ** της έγκρισης & παραλαβής της υπ΄αριθμ**. 12/2021** τεχνικής μελέτης της ΤΥΔΛ: **«Συντήρηση & επισκευή σχολικών κτιρίων και αύλειων χώρων Δήμου Λεβαδέων»** προϋπολογισμού #1.354.300.00 €# όπως αυτή συντάχθηκε- εγκρίθηκε από την Τ.Υ. του Δήμου Λεβαδέων και αποτελεί συνημμένο της παρούσας απόφασης.-

 **Η απόφαση αυτή πήρε αριθμό 04/2021**

 **Η Πρόεδρος του Δ.Σ. Κοιν/τας Λιβαδειάς Τα Μέλη**

  **ΜΑΡΙΑ ΓΚΙΚΟΠΟΥΛΟΥ**

1. Πάτρας Κωνσταντίνος
2. Λιναρδούτσος Νικ.
3. Κατή Ιωάννα
4. Ροζάνας Ηλίας
5. Ανδρίτσος Αγαμέμνονας
6. Πούλου-Βαγενά Κων/να
7. Καντά Ελένη
8. Αλογοσκούφης Χρηστ.
9. Μπούκιος Ταξιάρχης

 **ΠΙΣΤΟ ΑΠΟΣΠΑΣΜΑ**

 **ΛΙΒΑΔΕΙΑ 01/04/2021**

 **Η ΠΡΟΕΔΡΟΣ**

 **ΜΑΡΙΑ ΣΠ. ΓΚΙΚΟΠΟΥΛΟΥ**